ისრული გადამყვანებისა და სიგნალების ელექტროცენტრალიზაცია

ისრული გადამყვანებისა და სიგნალების ელექტროცენტრალიზაცია — რკინიგზის ავტომატიკისა და ტელემექანიკის ობიექტების მართვისა და ცენტრალიზებული კონტროლის სასადგურე სისტემა განსაზღვრული გამტარუნარიანობისა და სარკინიგზო მატარებლების მოძრაობის უსაფრთხოების დადგენილი მოთხოვნების უზრუნველყოფით.

კლასიფიკაცია
განასხვავებენ ისრული გადამყვანებისა და სიგნალების ელექტროცენტრალიზაციას:
სარელეო ცენტრალიზაცია, სადაც რკინიგზის სადგურის ავტომატიკისა და ტელემექანიკის ობიექტების კონტროლისა და მართვის ყველა ფუნქცია რეალიზდება სარელეო სქემების დახმარებით (მაგალითად , , -8, -12-00, -12-2003, --2000, --2003, , -99);
სარელეო-პროცესორული ცენტრალიზაცია, სადაც მართვისა და კონტროლის ფუნქციები რეალიზდება სარელეო სქემებისა და პროგრამულ-სააპარატო საშუალებების დახმარებით (მაგალითად -, დიალოგი);
მიკროპროცესული ცენტრალიზაცია, სადაც რკინიგზის სადგურის ავტომატიკისა და ტელემექანიკის სალიანდაგო ობიექტების კონტროლისა და მართვის ყველა ფუნქცია რეალიზდება პროგრამულ-სააპარატო საშუალებების დახმარებით მიკროპროცესორების საფუძველზე (მაგალითად -, -950, - , -2, -).

ელექტროცენტრალიზაციის პოსტი
ელექტროცენტრალიზაციის პოსტი — ნაგებობა რკინიგზის სადგურზე (შენობა, ტრანსპორტაბელური მოდული), რომელშიც მდებარეობს ტექნიკური საშუალებათა კომპლექსი რკინიგზის სადგურებზე და დამხარისხებელ გორაკებზე მატარებლებისა და სამანევრო ერთეულების მოძრაობის მართვისათვის, რომელიც უზრუნველყოფს სიგნალების (შუქნიშნები), ისრული გადამყვანების ფუნქციონირებას, მათ ურთიერთდამოკიდებულებას, მარშრუტების გამზადებას და დაფიქსირებას, მატარებელთა მსვლელობის კონტროლს მარშრუტის მიხედვით, მარშრუტის დაშლას.

ელექტროცენტრალიზაციის პოსტზე მდებარეობს რკინიგზის სადგურის მორიგის სამომსახურეო კაბინეტი. ელექტროცენტრალიზაციის პოსტზე მდებარეობს სადგურის მორიგის ძირითადი სამუშაო ინსტრუმენტი — მთელი სადგურის მართვის პულტი, მასზე გამოსახულია მთელი სადგურის სქემა (ლიანდაგები, შუქნიშნები, ისრული გადამყვანები), ასევე არსებობს მატარებლების მარშრუტების გასამზადებელი ჩაშენებული ღილაკები, ისრული გადამყვანების სახელურები მათი მართვისათვის, არსებობს ასევე კომუტატორი, სამატარებლო და სამანევრო რადიოკავშირი, ხმამაღლა მოლაპარაკე პარკის კავშირგაბმულობა მგზავრებისადმი ინფორმაციის მისაცემად. სადგურის მორიგეს ემორჩილებიან: მატარებელთა შემადგენლები, პოსტების სიგნალისტები. სადგურის მორიგე ემორჩილება მხოლოდ სადგურის უფროსს და ოპერატიული მდგომარეობისას სამატარებლო დისპეტჩერს.

ელექტროცენტრალიზაციის მოდულური პოსტი
ბლოკ-პოსტის მოდული განკუთვნილია სიგნალიზაციის, ცენტრალიზაციის და ბლოკირების, კავშირგაბმულობის და რადიოს მოწყობილობების ტექნოლოგიური აღჭურვილობების განთავსებისათვის ლიანდაგების კაპიტალური შეკეთებისას. ის წარმოადგენს კონტეინერული ტიპის მზა შენობას დამონტაჟებული და ექსპლუატაციისთვის პრაქტიკულად მზად არსებული აპარატურით. დამამზადებელ ქარხანაში თითოეული სადგურისთვის ხორციელდება გაშვება-გამართვის სამუშაოები.

მოდულის კვება ხორციელდება ცვლადი დენის ერთფაზიანი ქსელიდან. ელექტრული დენისგან ადამიანების ტრავმებისაგან თავის ასარიდებლად გათვალისწინებულია დიფერენციალური დენის მოწყობილობის (დამცავი გამომრთველი მოწყობილობა) დანადგარი. დროებითი ბლოკ-პოსტის მოდული შეიძლება ტრანსპორტირებული იქნეს საავტომობილო და სარკინიგზო ტრანსპორტის საშუალებით. მოდულების დატვირთვა-დაცლა ხორციელდება შესაბამისი ტვირთამწეობის სტანდარტული კრანული ტექნიკით.

ელექტროცენტრალიზაციის სისტემების მაგალითები
- — ისრული გადამყვანებისა და სიგნალების მიკროპროცესორული ცენტრალიზაცია, შემუშავებული რუსეთში საწარმო „რადიოავიონიკის“ მიერ. წარმოადგენს ელექტროცენტრალიზაციას ელემენტების ბაზაზე, რომელშიც ყველა დამოკიდებულება (დაყენება, გაუქმება, მარშრუტების დაშლა მატარებლების მსვლელობისას და ა.შ.) შესრულებულია პროგრამული მეთოდით უსაფრთხოების მაღალი დონის გათვალისწინებით, ხოლო დასადგამი მოწყობილობების (ისრული გადამყვანები, შუქნიშნები, სარელსო წნულები, მონაკვეთების კოდირება და სხვა) მართვა ხორციელდება ინტერფეისური რელეების დახმარებით.